મકરસંક્રાંતિના પર્વમાં ઉપયોગમાં લેવામાં આવતા ચાઈનીઝ દોરા અને તુક્કલ લોકોની જિંદગી માટે જોખમરૂપ સાબિત થઇ રહ્યા છે. તુક્કલના કારણે આગ લાગવાના બનાવો પણ બનતા હોય છે જયારે ચાઈનીઝ દોરીથી લોકોની જીવાદોરી કપાઈ જતી હોય છે ત્યારે આ ચાઈનીઝ દોરી અને તુક્કલ ઉપર પ્રતિબંધ ફરમાવતું જાહેરનામું પોલીસ કમિશ્નર અનુપમસિંહ ગેહલોત દ્વારા પ્રસિદ્ધ કર્યા બાદ પ્રદ્યુમ્નનગર પોલીસ સ્ટેશનના પીએસઆઇ એચ એમ રાણા અને દેવશીભાઇ સહિતના સ્ટાફ દ્વારા શહેરની સૌથી મોટી ગણાતી સદર બજારમાં ચેકીંગ હાથ ધરવામાં આવ્યું હતુ. ઉલ્લેખનીય છે કે સદર બજારની 20 થી વધુ મોટી હોલસેલ અને રિટેલની દુકાનોમાં ચેકીંગ પ્રક્રિયા હાથ ધરવામાં આવ્યું હતું.